## Program majstorskog ispita za zvanje majstor glazbalar

### NN 10/2006 (25.1.2006.), Program majstorskog ispita za zvanje majstor glazbalar

# MINISTARSTVO GOSPODARSTVA, RADA I PODUZETNIŠTVA

**250**

Na temelju članka 58. stavak 2. Zakona o obrtu,
(»Narodne novine«, br. 49/03 – pročišćeni tekst),
ministar za gospodarstvo, rad i poduzetništvo, nakon prethodno pribavljena
mišljenja Hrvatske obrtničke komore, donosi

## PROGRAM MAJSTORSKOG ISPITA

ZA
ZVANJE
MAJSTOR GLAZBALAR

I.

Majstorski ispit sastoji se od zajedničkog
dijela koji obuhvaća potrebita znanja, nužna za bavljenje obrtom i
poduzetništvom te posebnog dijela koji se odnosi na svako pojedino zanimanje.

II.

Na zajedničkom dijelu ispita, ispitna pitanja
postavljaju se iz sljedećih ispitnih područja:

– gospodarstvo i pravni propisi,

– osnove podučavanja naučnika.

III.

**Područje
gospodarstva**
obuhvaća sljedeće programske cjeline:

|  |  |
| --- | --- |
| *Vođenje poslovanja* |  |
| Organizacija poslovanja | obrt, trgovačko društvo |
| Od ideje do poslovnog plana |  |
| Poslovni plan kao poduzetničko oruđe | sredstva za nabavu dugotrajne imovine, obrtna sredstva i investicije |
| Komuniciranje s djelatnicima i strankama | značenje komuniciranja, vrste ko­munikacija, etika poslovnog komuniciranja |
| Metode rukovođenja | stilovi i metode rukovođenja, tehnike motiviranja, tehnike rješavanja konflikata |
| Uloga računala u poslovanju | osnovna znanja informatike, funkcije računala u poslovanju obrta |
| Osnove marketinga |  |
| Značenje prodaje |  |
| Tržište | novi trendovi na području marketinga, tržišna strategija, metode prodaje i komunikacije, poznavanje konkurencije, istraživanje tržišta |
| Troškovi i kalkulacije | vrste troškova, kalkulacija cijene proizvoda i usluga, pokazatelji poslovanja |
| Financijsko-ekonomsko područje |  |
| Porezi | porezni sustav, vrste poreza, porezno zakonodavstvo |
| Vođenje poslovnih knjiga |  |
| Platni promet | način plaćanja, način osiguranja naplate i potraživanja |
| Zaštita okoliša |  |
| Etika i pravo okoliša |  |
| Pravno uređenje zaštite okoliša u Hrvatskoj |  |
| Suvremene tehnologije zaštite okoliša |  |

IV.

**Područje
pravnih propisa**
obuhvaća sljedeće programske cjeline:

|  |  |
| --- | --- |
| Ustrojstvo državne vlasti | državna uprava, lokalna samouprava i uprava |
| Gospodarsko pravo |  |
| Zakon o obrtu i zakonski uvjeti za obavljanje obrta | pojam obrta i obrtnika, uvjeti za obavljanje, vrste obrta, upis obrta u obrtni registar, poslovanje i prestanak obrta, trgovačka društva i obavljanje obrta |
| Organiziranost obrta | komorski sustav |
| Zakon o radu | osnovni propisi o: zasnivanju i prestanku radnog odnosa, radnom vremenu radnika, odmorima i dopustima, obrazovanju i osposobljavanju za rad, plaći radnika, zdravstvenom i mirovinskom osiguranju |
| Zakonodavstvo vezano uz obrazovanje naučnika i majstora |  |
| Zapošljavanje |  |
| Carinski propisi |  |
| Pravni subjekti, pravna i poslovna sposobnost | fizičke i pravne osobe |
| Trgovačka društva | trgovac pojedinac, društva osoba i društva kapitala, |
| stečajni postupak, likvidacija i ovršni postupak |  |
| Nasljedno pravo |  |
| Zemljišne knjige, posjed i vlasništvo |  |
| Zaštita na radu | zaštita na radu, zaštita od požara i zdrav­stvena zaštita |

V.

**Područje
osnova podučavanja naučnika** obuhvaća sljedeće programske cjeline:

|  |  |
| --- | --- |
| Obrazovni sustav Republike Hrvatske |  |
| Osnovna pitanja stručnog obrazovanja | struktura obrazovanja, značaj, ravnopravnost šansi, mobilnost, vertikalna i horizontalna prohodnost, veza obrazovanja i tržišta rada i značenje strukovnog obrazovanja za pojedinca i društvo |
|  |
| Jedinstveni model obrazovanja | zadaće škole, zadaće obrtničkih radionica, suradnja različitih mjesta za realizaciju prakse, polazne točke za osiguranje kvalitete obrazovanja |
| Izobrazba u obrtničkoj radionici | podučavanje, odgajanje, vrednovanje, nadzor, savjetovanje |
| Planiranje i provođenje naukovanja |  |
| Pedagoška osnova obrazovanja | proces učenja, vrste učenja, nastavne situacije i tipične teškoće u učenju, motivacija i pomoć u učenju |
| Zadaće majstora – stručnog učitelja | poduka u radnoj sredini putem naloga, provjera uspjeha naukovanja, pismena provjera, sustav ocjenjivanja, mapa praktične nastave |
| Mladi u obrazovanju | pubertet, adolescencija, odraslost, habitualne osobine, socijalno porijeklo, okruženje, prethodno obrazovanje, pozitivno stajalište prema mladima, prepoznavanje teškoća uvjetovano razvojem, motiviranje i prenošenje odgovornosti |
| Socijalno komunikativne osnove vođenja ljudi | verbalna i neverbalna komunikacija, prepoznavanje konflikata i pravila za njihovo svladavanje, socijalno ponašanje i autoritativno djelovanje |
| Zakonska regulativa | Zakon o obrtu, nastavni planovi i programi, odredbe Pravilnika o vezanim i povlaštenim obrtima i načinu izdavanja povlastica, odredbe Pravilnika o postupku i načinu izdavanja dozvola (licenca) te uvjeta za izvođenje praktičnog dijela naukovanja, odredbe Pravilnika o načinu ostvarivanja programa naukovanja i stručnog osposobljavanja za vezane obrte te o pravima, obvezama, praćenju, vrednovanju i ocjenjivanju naučnika, odredbe Pravilnika o postupku i načinu polaganja pomoćničkog ispita i odredbe Pravilnika o postupku i načinu polaganja majstorskog ispita te ispita o stručnoj osposobljenosti |

VI.

Okvirni sadržaji programskih cjelina, navedeni u
poglavljima III., IV. i V., osnova su za oblikovanje ispitnih pitanja na
majstorskim ispitima.

VII.

Posebni dio ispita obuhvaća praktična i
teorijska stručna znanja, nužna za samostalno obavljanje obrta u zvanju majstor
glazbalar iz sljedećih područja rada:

I. PODRUČJA RADA

– izrada violina,

– izrada viola,

– izrada čela,

– izrada kontrabasa,

– izrada gudala,

– popravak gudalačkih glazbala i restauratorski
radovi.

– izrada tambura (prim,
brač, čelo, bugarija, tamburaško čelo, bedro,
dangubica i dr.)

– gitara, mandolina i drugih trzalačkih
glazbala

– popravci i radovi restauriranja trzalačkih glazbala.

II. SADRŽAJ ISPITA

***1. Praktični dio ispita
za gudalačka i trzalačka glazbala***

Na praktičnom dijelu majstorskog ispita kandidat
mora poznavati vještine čitanja nacrta, obrade drveta ručnim alatom, obrada
metala, plastike i drugih potrebnih materijala alatom i strojevima. Ispitanik
mora pokazati samostalnost i preciznost u radu te organiza­cijske sposobnosti. Ispitanik mora zadatak izraditi prema
nacrtu, pre­cizno i kvalitetno, uz primjenu mjera
zaštite pri radu i zaštite okoliša.

Na praktičnom dijelu majstorskog ispita za
zvanje majstor glazbalar mogu se zadati slijedeći praktični uradci:

– izrada violine,

– izrada gudala,

– izrada dangubice,

– izrada prime (bisernice),

– izrada brača,

– izrada bugarije,

– izrada tamburaškog čela,

– izrada gitare,

– izrada mandoline,

Kao radna proba ispitaniku se može zadati izrada
jednog dijela gore navedenih glazbala popravak i restauriranje gudalačkih i trzalačkih glazbala.

***2. Teorijska znanja
potrebita za obavljanje poslova iz djelokruga rada glazbalara***

*2.1. Materijali u izradi gudalačkih glazbala*

– vrste drva, struktura, akustička svojstva,

– sušenje drva,

– greške drva,

– ljepila,

– lakovi za drvo i

-ostali materijali koji se koriste pri izradi
ovih glazbala.

*2.2. Materijali za izradu trzalačkih
glazbala*

– vrste, struktura, sastav i fizička svojstva
drveta, akustična svojstva,

– bolesti i zaštita drveta,

– drvna građa,

– sušenje drva (prirodno i umjetno),

– furnir,

– vezivo za drvo,

– drvne prerađevine,

– metalni dijelovi (navijači, štitnici, držači
žica i dr.),

– sredstva za površinsku obradu,

– prirodni materijali (kosti, sedef i dr.),

– plastični materijali,

– žice,

– ostali materijali koji se koriste u izradi
ovih glazbala.

*2.3. Alati, strojevi i uređaji*

*2.3.1. Alati*

– alat za oštrenje,

– alat za piljenje,

– alat za blanjanje,

– alat za dubljenje,

– alat za rezbarenje,

– alat za struganje,

– alat za brušenje,

– alat za bušenje,

– alat za bojenje,

– alat za stezanje,

– alat za obradu kosti, sedefa

– poseban alat, pribor i naprave koji se koriste
u gradnji trzalačkih i gudačih
glazbala,

*2.3.2. Strojevi i uređaji*

– strojevi za piljenje, blanjanje, glodanje,
brušenje, poliranje, strojevi za kopiranje, preše, savijanje i dr.,

– strojevi i uređaji, za obradu metalnih i
plastičnih dijelova koji se koriste pri gradnji trzalačkih
i gudalačkih glazbala.

– uređaji za mjerenje i obilježavanje,

*2.4. Konstrukcija gudalačkih i trzalačkih
glazbala*

– vrste nacrta i njihovo čitanje,

– prikaz pojedinih gudalačkih i trzalačkih glazbala ili njihovih dijelova prostoručnim
crtežom,

– izrada šablona za krojenje,

– vezovi kod gudalačkih i trzalačkih
glazbala

– metalni dijelovi i njihova zaštita.

*2.5. Povijest gudalačkih i trzalačkih
glazbala, posebno povijest tradicionalnih hrvatskih glazbala*

*2.6. Akustična svojstva drva, glazbala i prostora*

*2.7. Organizacija i obračun glazbalarskih
radova*

– dokumentacija,

– obračun količina,

– normiranje i analiza cijena,

– obračun radova,

– priprema i organizacija radova.

*2.8. Zaštita na radu i zaštita okoliša*

– propisi o zaštiti na radu: zaštita od štetnih
tvari, mehaničkih opasnosti, zaštita od požara, od električne struje i pružanje
prve pomoći;

– propisi i postupci pri skladištenju, rukovanju
i odlaganju štet­nih tvari.

Klasa: 311-01/05-01/354

Urbroj: 526-12-06-4

Zagreb, 12. siječnja 2006.

Ministar

**Branko Vukelić**, v. r.

Ostalo, NN 10/2006-250